Source: https://www.riigiteataja.ee/akt/13214616
Timestamp: 2020-02-17 02:12:56+00:00
Document Index: 8118

Matched Legal Cases: ['§ 33', '§ 48', '§ 1', '§ 46', '§ 81', '§ 81', '§ 2', '§ 14', '§ 1', '§ 13', '§ 3']

Sotsiaalministri 18. veebruari 2005. a määruse nr 30 „Ravimite väljakirjutamise ja apteekidest väljastamise tingimused ja kord ning retsepti vorm” ja sotsiaalministri 9. jaanuari 2009. a määruse nr 5 „Eesti Haigekassa meditsiiniseadmete loetelu ja meditsiiniseadmete loetellu kantud meditsiiniseadme eest tasu maksmise kohustuse ülevõtmise kord” muutmine – Riigi Teataja
Sotsiaalministri 18. veebruari 2005. a määruse nr 30 „Ravimite väljakirjutamise ja apteekidest väljastamise tingimused ja kord ning retsepti vorm” ja sotsiaalministri 9. jaanuari 2009. a määruse nr 5 „Eesti Haigekassa meditsiiniseadmete loetelu ja meditsiiniseadmete loetellu kantud meditsiiniseadme eest tasu maksmise kohustuse ülevõtmise kord” muutmine
RTL 2009, 68, 1011
Vastu võetud 24.08.2009 nr 76
Määrus kehtestatakse «Ravimiseaduse» § 33 lõike 7 ja «Ravikindlustuse seaduse» § 48 lõike 4 alusel.
§ 1. Sotsiaalministri 18. veebruari 2005. a määruse nr 30 «Ravimite väljakirjutamise ja apteekidest väljastamise tingimused ja kord ning retsepti vorm» (RTL 2005, 23, 315; 2008, 78, 1099) paragrahvi 10 lõiked 4 ja 5 muudetakse ja sõnastatakse järgmiselt:
« (4) Kuni «Ravikindlustuse seaduse» 1. septembrini 2008 kehtiva redaktsiooni § 46 lg 2 alusel sõlmitud lepingu kehtivuse lõpuni, kuid mitte hiljem kui 1. jaanuarini 2010, loetakse «Ravimiseaduse» § 81 lõigetes 5 ja 11 sisalduv apteegiteenuse osutaja kohustus täidetuks, kui apteegiteenuse osutaja on soodustingimustel väljastatud ravimi paberretsepti andnud üle ja sellel olevad andmed elektroonilisel kujul edastanud Eesti Haigekassale.
(5) Kui retseptikeskust ei ole võimalik objektiivsetel põhjustel kasutada, loetakse kuni 1. jaanuarini 2010 «Ravimiseaduse» § 81 lõigetes 5 ja 11 sisalduv apteegiteenuse osutaja kohustus täidetuks, kui apteegiteenuse osutaja on säilitanud lõikes 4 nimetamata ravimi paberretsepti apteegis käesoleva määruse kehtestatud korras.».
§ 2. Sotsiaalministri 9. jaanuari 2009. a määruses nr 5 «Eesti Haigekassa meditsiiniseadmete loetelu ja meditsiiniseadmete loetelu kantud meditsiiniseadme eest tasu maksmise kohustuse ülevõtmise kord» (RTL 2009, 4, 56) tehakse järgmised muudatused:
1) paragrahvi 14 pealkiri muudetakse ja sõnastatakse järgmiselt:
«§ 14. Tasu maksmise kohustuse ülevõtmine kuni 1. jaanuarini 2010. aastal»;
« (2) Määruse § 1 lõige 2 ja § 13 jõustuvad 1. jaanuaril 2010. a.».
§ 3. Määrus jõustub 1. septembril 2009. a.